CELEX: 61995CO0403
Language: fi
Date: 1998-01-15 00:00:00
Title: Yhteisöjen tuomioistuimen määräys (neljäs jaosto) 15 päivänä tammikuuta 1998. # Dieter Obst vastaan Euroopan yhteisöjen komissio. # Muutoksehaku - Henkilöstö - Palvelukseenottomenettely - Henkilöstösääntöjen 45 artikla - Perustelut - Vahingonkorvaus - Valitus, jonka tutkittavaksi ottamisen edellytykset selvästi puuttuvat ja joka on selvästi perusteeton. # Asia C-403/95 P.

Avis juridique important

|

61995O0403

Yhteisöjen tuomioistuimen määräys (neljäs jaosto) 15 päivänä tammikuuta 1998.  -  Dieter Obst vastaan Euroopan yhteisöjen komissio.  -  Muutoksehaku - Henkilöstö - Palvelukseenottomenettely - Henkilöstösääntöjen 45 artikla - Perustelut - Vahingonkorvaus - Valitus, jonka tutkittavaksi ottamisen edellytykset selvästi puuttuvat ja joka on selvästi perusteeton.  -  Asia C-403/95 P.  

Oikeustapauskokoelma 1998 sivu I-00027

Tiivistelmä
Avainsanat

1 Muutoksenhaku - Valitusperusteet - Yhteisöjen ensimmäisen oikeusasteen tuomioistuimessa esitettyjen perusteiden ja väitteiden pelkkä toistaminen - Tutkittavaksi ottaminen - Hylkääminen(EY:n tuomioistuimen perussäännön 49 ja 51 artikla; yhteisöjen tuomioistuimen työjärjestyksen 112 artiklan 1 kohdan c alakohta) 2 Muutoksenhaku - Valitusperusteet - Valitusperuste, joka koskee yhteisöjen ensimmäisen oikeusasteen tuomioistuimen oikeudenkäyntikuluista antamaa ratkaisua - Valitusperusteen jättäminen tutkimatta, kun kaikki muut valitusperusteet on hylätty (EY:n tuomioistuimen perussäännön 51 artiklan 2 kohta)  

Tiivistelmä

3 EY:n tuomioistuimen perussäännön 51 artiklan ensimmäisestä kohdasta ja työjärjestyksen 112 artiklan 1 kohdan c alakohdasta seuraa yhdessä luettuina, että muutoksenhaussa on ilmoitettava täsmällisesti ne seikat, jotka ensimmäisen oikeusasteen tuomioistuimen kumottavaksi vaaditusta tuomiosta riitautetaan, sekä tuomion kumoamista koskevan vaatimuksen tueksi esitetyt oikeudelliset perustelut.Tätä edellytystä ei täytä sellainen valitus, jossa pelkästään kerrataan tai toistetaan jo ensimmäisen oikeusasteen tuomioistuimessa esitetyt perusteet ja väitteet, mukaan lukien sellaiset perusteet ja väitteet, jotka perustuvat mainitun tuomioistuimen nimenomaisesti hylkäämiin seikkoihin; tällainen valitus merkitsee todellisuudessa sitä, että valituksessa vaaditaan yksinkertaisesti ensimmäisen oikeusasteen tuomioistuimessa nostetun kanteen käsittelyä uudelleen, mikä EY:n tuomioistuimen perussäännön 49 artiklan mukaan ei kuulu viimeksi mainitun toimivaltaan. 4 Jos ensimmäisen oikeusasteen tuomioistuimen tuomiota vastaan nostetun valituksen kaikki muut valitusperusteet on hylätty, oikeudenkäyntikuluja koskeva valitusperuste on EY:n tuomioistuimen perussäännön 51 artiklan toisen kohdan mukaisesti jätettävä tutkimatta.